Lav et referat af nedenstående tekst:

Tekst:
Endnu en afdeling på Regionshospital Nordjylland i Thisted er i fare for en midlertidig lukning. Onsdag kom det frem, at øjenafdelingen lukker på grund af lægemangel. Sygehuset har igennem længere tid også kæmpet hårdt for at tiltrække kirurgiske læger. Det er ikke lykkedes, så nu står den afdeling også over for en lukning, og det får store konsekvenser for eksempelvis gravide kvinder i Thy og på Mors. -Jeg synes, det er forfærdeligt. Det er kæmpe for mig, at man kan være her og så tæt på, siger Pernille Thomsen fra Nykøbing, der er sat til at føde tvillinger om en uge. Hvis terminen havde ligget en måned senere, havde Pernille Thomsen risikeret at skulle føde i Aalborg, knap to timers kørsel fra hjemmet i Nykøbing. -Så skal man rimelig langt lige pludselig. Og det har jeg det i hvert fald stramt over, når man også har en datter i forvejen. På grund af lægemangel er det i dag meldt ud, at Regionshospital Nordjylland i Thisted risikerer at skulle lukke kirurgisk afdeling på hospitalet midlertidigt. Det betyder, at man ikke vil kunne operere akut eller have en fødeafdeling på hospitalet. -Det er en rigtig kedelig situation, det er ikke noget, nogen som helst af os har ønsket at stå i. Omvendt, så er det også vores opgave, at have styr på tingene og kunne garantere befolkningen, at sikkerheden er i orden, siger Henrik Larsen, hospitalsdirektør på Regionshospital Nordjylland. Og personalet er nervøse for konsekvenserne ved lukningen. -Det sygeplejerskerne udtrykker bekymring for, det er, at der kan tilstøde nogle komplikationer undervejs, hvis man for eksempel har lang vej til det nærmeste sygehus inden man kan komme ind på en fødestue, siger Helle Eriksen, fællestillidsrepræsentant for sygeplejerskerne på Regionshospital Nordjylland i Thisted. Det sygeplejerskerne udtrykker bekymring for, det er, at der kan tilstøde nogle komplikationer undervejs, hvis man for eksempel har lang vej til det nærmeste sygehus inden man kan komme ind på en fødestue, I region Nordjylland er man kede af situationen, og gør lige nu sit for at skaffe læger til Thisted. -Det er jo en opgave, som skal løses og bør løses. Og vi kan jo sige, at Thisted Sygehus, der ligger så langt væk i forhold til Aalborg – halvanden times kørsel – det er jo ikke særlig smart, at der ikke er nogle kirurger eller speciallæger derude. Så vi har virkelig nogle udfordringer, siger Jess Laursen, næstformand i regionsrådet fra Venstre.

Referat:
Afdelingen for akut kirurgi på sygehuset i Thisted risikerer at lukke på grund af lægemangel. Det har store konsekvenser for eksempelvis fødeafdelingen.